Miestne zastupiteľstvo mestskej časti Bratislava-Petržalka

Materiál na rokovanie 
Miestneho zastupiteľstva
mestskej časti Bratislava-Petržalka
dňa 28. októbra 2008

Materiál číslo: 245/2008 

K bodu: Návrh na zriadenie triedy v Materskej škole Ševčenkova 35, Bratislava 

Predkladá: 	Návrh uznesenia:

Marián Miškanin 	Miestne zastupiteľstvo			
prednosta		mestskej časti Bratislava-Petržalka

		s ch v a ľ u j e			 

Prerokované:	zriadenie triedy v Materskej škole 
- školskej komisii dňa 8.9.2008	Ševčenkova 35, od 1. novembra 2008
- v miestnej rade 14.10.2008					

Spracovateľ:					
Mgr. Elena Poláková
vedúca oddelenia
a Anna Sonnekevá

Dôvodová správa

Materiál bol prerokovaný v školskej komisii dňa 8. septembra 2008. Školská komisia podporuje spoluprácu Spoločnosti 7 PLUS a mestskej časti Bratislava-Petržalka a odporúča novú triedu v MŠ Ševčenkova 35 zriadiť.

Zámer projektu, predložený Spoločnosťou 7 PLUS

SPOLOČNOSŤ 7 PLUS, s. r. o., (ďalej len vydavateľstvo) Panónska cesta 9, 852 32 Bratislava vypracovala a predložila na mestskú časť Bratislava-Petržalka „Projekt Deti“. Zámerom projektu je, aby bol súčasťou sociálneho programu starostlivosti o zamestnancov spoločnosti, a to aj pre zamestnané matky na materskej dovolenke a rodičovskej dovolenke alebo starajúce sa o dieťa do 5 rokov. Myšlienkou projektu je skĺbiť záujmy vydavateľstva so záujmami a potrebami rodičov vytvorením prostredia priaznivo nakloneného k rodine a rodičovstvu a vytvorením podmienok pre plynulé zaradenie sa späť do pracovného procesu bez dopadu na starostlivosť o ich dieťa, a to v kombinácii s komunitárnymi aktivitami nášho vydavateľstva a jeho zamestnancov cestou výpomoci a podpory vybraného zariadenia MŠ Ševčenkova 35. 

Súčasný stav v MŠ Ševčenkova 35

	MŠ Ševčenkova 35 sa nachádza v lokalite Dvory III., je to škola zapojená do projektu škôl podporujúcich zdravie. Na školský rok 2008/2009 je zapísaných 143 detí. V MŠ na 2. podlaží v bloku A sa nachádza telovýchovná miestnosť o veľkosti 74 m². Uvedená miestnosť sa dá zriadiť ako náhradná trieda s počtom detí 18 na jeden školský rok. Jedna trieda je v súčasnosti prenajatá posledný rok baletnému štúdiu TEPSICHORÉ, s ktorou sa počíta do stavu od školského roka 2009/2010.

Návrh zriadenia novej triedy v školskom roku 2008/2009 a postupné prijímanie detí Vydavateľstva

	Vydavateľstvo pre školský rok 2008/2009 žiada prijať do MŠ Ševčenkova 35 osem detí (prepočítaných za dvojnásobok pri dvojročných detí 12) k 1. novembru 2008 a cca 6 detí v šk. roku 2009/2010. Súčasne žiada postupne prijímať i ďalšie deti podľa potreby vydavateľstva, najviac do 18 detí. K 1. novembru 2008 bude vekové zloženie detí od 2,5 do 3,5 roka. Termíny nahlásenia potreby miest v materskej škole pre nasledujúci rok bude súčasťou zmluvy o spolupráci mestskej časti a Vydavateľstva, najneskôr však do konca marca príslušného roku.

Vydavateľstvo ponúka mestskej časti Bratislava-Petržalka 
možnosti širšej spolupráce v súvislosti s týmto projektom v priebehu spolupráce:  

Prvotná investícia:
-	zabezpečenie vybavenia triedy novým nábytkom (nepeňažné príjmy vo výške cca 100 000,- Sk),
-	zhotovenie žalúzií, zakúpenie audiotechniky, hračiek a iné vybavenie triedy (nepeňažné príjmy vo výške cca 45 000,- Sk)
-	výmena výlevky za novú detskú toaletu s medzistienkou (cca 3 000,- Sk).
Plánované investície vydavateľstva:
-	v roku 2009 vybavenie materskej školy 4 veľkokapacitnými čističkami vzduchu fy. Zepter (nepeňažné príjmy vo výške cca 105 000,- Sk)
-	v r. 2010 dovybavenie školského dvora hrovými prvkami  (nepeňažné príjmy vo výške cca 100 000,- Sk) 
-	v r. 20011 vybavenie materskej školy didaktickou audiotechnikou na výučbu jazykov , TV, DVD, rádio (nepeňažné príjmy vo výške cca 100 000,- Sk
Dlhodobé investície:
-	prefinancovanie finančných nákladov na 1 učiteľku počas fungovania triedy – mzda, odvody a soc. fond, ochranné pracovné prostriedky (peňažné príjmy vo výške 288 652,- Sk na 1 rok),
-	podpora materskej školy pri úprave školského dvora, 
-	podporu výučby anglického jazyka, z čoho by mohla benefitovať celá MŠ,
-	zapojenie sa zamestnancov vydavateľstva do aktivít v MŠ aj s finančnou pomocou pri potrebnej úprave MŠ, úprave a obnove školského - dvora, údržbe lavičiek, plotu, kosenie a podobne. 
Po uplynutí primeranej doby spolupráce (5 rokov) by bol uvedený majetok odovzdaný materskej škole darovacou zmluvou alebo odpredajom za 1,- Sk.
 
Očakávania vydavateľstva od partnera (mestskej časti)
-	vypracovanie 5 ročnej zmluvy o spolupráci,
-	dlhodobý strategický partner v tejto oblasti, postupný záujem o trvalé partnerstvo,
-	formálne zastrešovanie projektu,
-	poskytnutie priestorov, ležadiel,
-	servis školskej jedálne,
-	finančné zabezpečenie prevádzky, druhej učiteľky a navŕšenie upratovačky na polovičný úväzok.

I. Spolufinancovanie zriadenej triedy od 1. novembra 2008 (2 mesiace v roku 2008) vydavateľstvom a mestskou časťou

a)	Vydavateľstvo v roku (2 mesiace v roku 2008) 
bude financovať náklady prvotnej investície vo výške 145 tis. Sk, spojené s otvorením triedy v MŠ Ševčenkova 35 a náklady na 1 učiteľku na 2 mesiace vo výške 48 942,- Sk na účet mestskej časti. 
Náklady na 1 učiteľku na 2 mesiace
- Mzda (za 1 mesiac priemerná mzda 17 600,- Sk)	35 200,- Sk
- Odvody	 12 390,- Sk
- Sociálny fond	      352,- Sk	
- OOPP	   1 000,- Sk	
Spolu osobné náklady:	 48 942,- Sk
Nepeňažné príjmy celkom:	148 000,- Sk
Vklad spoločnosti 7 PLUS v roku 2008 spolu:	196 942,- Sk

b) Mestská časť Bratislava-Petržalka (2 mesiace v roku 2008)
bude financovať:
- mzdu 1 učiteľky (2 mes.)					   35 200,- Sk
- odvody							   12 390,- Sk
- sociálny fond						        352,- Sk
- OOPP                                                   			     1 000,- Sk
- mzdu pol upratovačky (priemerná mzda 10 500,- Sk)	   10 500,- Sk
- odvody							     3 696,- Sk
- sociálny fond 						        104,- Sk
- OOPP							     1 000,- Sk
Spolu náklady:						   64 242,- Sk	

Príjmy (za 2 mesiace): 
(príspevky zákonných zástupcov detí)
- 8 detí x 369,- Sk x 2 mes. =			    	   	     5 904,- Sk	
Celkové náklady z rozpočtu mestskej časti:	               58 338,- Sk

II. Financovanie zriadenej triedy na celý školský rok (12 mesiacov roku 2009) vydavateľstvom a mestskou časťou 

a)	Vydavateľstvo v roku 2009 
zmluvne prefinancuje osobné náklady na 1 učiteľku vo výške cca 289 tis. Sk a plánované investície vo výške cca 105 tis. Sk. 
Náklady na 1 učiteľku na 1 rok
- Mzda	211 200,- Sk
- Odvody	  74 340,- Sk
- Sociálny fond	     2112,- Sk	
- OOPP	     1000,- Sk	
Spolu náklady:	288 652,- Sk
Nepeňažné príjmy celkom:		 105 000,- Sk
Vklad spoločnosti 7 PLUS spolu:	393 652,- Sk

b) Mestská časť Bratislava-Petržalka
bude financovať:
- mzdu 1 učiteľky (12 mes.)					  211 200,- Sk
- odvody							    74 340,- Sk
- sociálny fond						      2 112,- Sk
- OOPP							      1 000,- Sk
- mzdu pol upratovačky (12 mes.)				    63 000,- Sk
- odvody							    22 176,- Sk
- sociálny fond 						         630,- Sk
- OOPP							       1000,- Sk
Spolu náklady:						  375 458,- Sk	    

Iné prevádzkové náklady nevzniknú, vzhľadom na plné využitie týchto priestorov aj doposiaľ.

III. Predpokladané príjmy na rok 2009 

a) Príjmy mestskej časti z príspevkov zákonných zástupcov detí
14 detí x 369,- Sk x 12 mes. =			    	  61 992,- Sk 
Celkové náklady z rozpočtu mestskej časti:	            313 466,- Sk

b) Príjmy mestskej časti z podielových daní 
Vyčísliť príjmy z podielových daní podľa Štatútu hlavného mesta Bratislavy sa exaktne nedajú. Orientačne, ak budeme vychádzať z minimálneho normatívu pre školy a školské zariadenia na rok 2008, v kategórii materské školy v zriaďovateľskej pôsobnosti Krajského školského úradu (podľa § 10 ods. 8 nariadenia vlády č. 2/2004 Z. z., ktorým sa ustanovujú podrobnosti rozpisu finančných prostriedkov zo štátneho rozpočtu pre základné školy, stredné školy, strediská praktického vyučovania, základné umelecké školy a školské zariadenia v znení neskorších predpisov), zo sumy 31 839,- Sk na jedno dieťa za rok, môžeme počítať z podobnými príjmami aj z podielových daní pre našu mestskú časť:
- (14 detí x normatív 31 839,-Sk/dieťa/rok),  t. j. vo výške cca  445 746,- Sk. 

IV. Zníženie príjmov mestskej časti po zrušení nájmu baletnému štúdiu Tepsichoré

Zrušením prenájmu baletnému štúdiu Tepsichoré sa znížia príjmy mestskej časti o čiastku 77 000,- Sk (nájomné a energie).
Prenájom priestorov - plocha prenájmu: 147,8 m².
- ročné nájomné						  18 420,- Sk
- ročné náklady na energie					  58 520,- Sk
Spolu znížené príjmy:					  77 000,- Sk

Záver

V roku 2009 budú predpokladané príjmy (príspevky rodičov a príjem z podielových daní) tvoriť čiastku cca 759 212,- Sk, ktoré v plnej miere pokryjú náklady na prevádzku a osobné náklady 1 učiteľky a 0,5 prevádzkovej zamestnankyne triedy. Nie je zanedbateľný ani plánovaný vklad Vydavateľstva v roku 2009 vo výške  393 652,- Sk (osobné výdavky na 1 učiteľku) a plánované prvotné investície spolu  s investíciami na rok 2009, uvedené vyššie. 
Oddelenie školstva, kultúry a športu bude baletnému štúdiu Tepsichoré pomáhať pri hľadaní vhodných priestorov na prenájom v mestskej časti Bratislava-Petržalka.